wannaphong/clean_thaiwikipedia huggingface dataset:
# ชิซาโกะ ทากาชิมะ
ชิซาโกะ ทากาชิมะ  เกิดเมื่อวันที่ 24 สิงหาคม พ.ศ. 2511 ที่กรุงโตเกียว ประเทศญี่ปุ่น เป็นนักไวโอลินหญิงชาวญี่ปุ่น, นักดนตรีหญิงชาวญี่ปุ่นและดาราหญิงชาวญี่ปุ่น

 ผลงาน 

 โทรทัศน์ 
 [2001] Geijutsu ni Koishite! (TV Tokyo)
 [2001] Watashi wa Akiramenai (NHK)
 [2009] Umi o Watatta Samurai Kan'ichi Asakawa (TV Asahi)
 [2012] Ogiyahagi no Aisha Henreki No Car, No Life! (Nippon TV)

 วิทยุ 

 [2001] NDS presents Chisako Takashima Gentle Wind (FM Aichi)

 ภาพยนตร์ 

 [2003] Bayside Shakedown 2

 รางวัล 

 [1997] Concerto Competition Prize
# แชร์บูร์
แชร์บูร์ (นอร์ม็อง:) เป็นอดีตเทศบาลและเมืองรองที่ตั้งอยู่ทางตอนเหนือสุดของคาบสมุทรกอต็องแต็ง ในจังหวัดม็องช์ทางตะวันตกเฉียงเหนือของประเทศฝรั่งเศส เทศบาลแชร์บูร์ถูกยุบรวมเข้ากับเทศบาลแชร์บูร็อกต์วีล  เมื่อวันที่ 28 กุมภาพันธ์ ค.ศ. 2000Décret 23 February 2000  และต่อมาถูกยุบรวมเข้ากับเทศบาลแชร์บูร็องกอต็องแต็ง  ที่ก่อตั้งขึ้นใหม่เมื่อวันที่ 1 มกราคม ค.ศ. 2016Arrêté préfectoral 1 December 2015 

แชร์บูร์มีอ่าวจอดเรือแชร์บูร์ ตั้งอยู่ระหว่างเทศบาลลาอาก  กับภูมิภาควาลเดอแซร์  และเป็นจุดยุทธศาสตร์ที่สำคัญในช่วงหลายศตวรรษที่ผ่านมาโดยเป็นกรณีพิพาทระหว่างอังกฤษกับฝรั่งเศส แชร์บูร์กลายเป็นท่าเรือทางทหารชั้นนำภายใต้การนำของจักรพรรดินโปเลียนที่ 1 และเป็นที่ตั้งคลังแสงของกองทัพเรือฝรั่งเศส แชร์บูร์เป็นจุดแวะสำหรับเรือเดินสมุทรข้ามมหาสมุทรแอตแลนติกในช่วงครึ่งแรกของคริสต์ศตวรรษที่ 20 ต่อมาได้เป็นเป้าหมายหลักของกองทัพสหรัฐในการยกพลขึ้นบกที่นอร์ม็องดีใน ค.ศ. 1944

นอกจากจะใช้เป็นท่าเรือทางการทหาร ท่าเรือประมง และท่าเรือยอตแล้ว ที่นี่ยังเป็นท่าเรือข้ามช่องแคบอังกฤษ โดยมีปลายทางไปยังท่าเรือพูลและพอร์ตสมัทของอังกฤษ, ท่าเรือรอสส์แลร์และดับลินของไอร์แลนด์ และเซนต์เฮลิเยอร์ในเจอร์ซีย์
# ศิริชัย ภูมิพัฒน์
ศิริชัย ภูมิพัฒน์ เป็นนักฟุตบอลระดับอาชีพจากประเทศไทยในตำแหน่งกองหน้า ปัจจุบันเล่นให้กับเอซีดีซี ในไทยลีก 3
# ประธานาธิบดีคีร์กีซสถาน
ประธานาธิบดีคีร์กีซสถาน หรือเรียกอย่างเป็นทางการว่า ประธานาธิบดีแห่งสาธารณรัฐคีร์กีซ  เป็นประมุขแห่งรัฐและหัวหน้ารัฐบาลของประเทศคีร์กีซสถาน มีอำนาจสั่งการฝ่ายบริหารของรัฐบาลแห่งชาติ เป็นผู้บัญชาการทหารสูงสุดของกองทัพคีร์กีซ และยังเป็นหัวหน้าสภาความมั่นคงแห่งชาติด้วย

ตามรัฐธรรมนูญ ประธานาธิบดี "เป็นสัญลักษณ์ของเอกภาพระหว่างประชาชนกับอำนาจรัฐ และเป็นผู้ค้ำประกันรัฐธรรมนูญของสาธารณรัฐคีร์กีซ ของปัจเจกบุคคลและพลเมือง"

ตำแหน่งประธานาธิบดีก่อตั้งขึ้นในปี 2533 แทนที่ตำแหน่งประธานสภาสูงสุดของสหภาพโซเวียตที่มีอยู่ในรูปแบบต่าง ๆ ตั้งแต่ปี 2479 ในขณะที่คีร์กีซสถานยังเป็นสาธารณรัฐสังคมนิยมโซเวียตคีร์กีซ

ผู้ดำรงตำแหน่งที่มาจากเลือกตั้งเป็นคนแรกคืออัสการ์ อากายิฟ ซึ่งดำรงตำแหน่งตั้งแต่เดือนตุลาคม พ.ศ. 2533 จนถึง 24 มีนาคม พ.ศ. 2548 ในเดือนกรกฎาคม พ.ศ. 2548 กูร์มันเบก บากียิฟ ก็ได้รับเลือกให้ดำรงตำแหน่งต่อมา และได้รับเลือกอีกครั้งในปี 2552 แต่การจลาจลครั้งใหญ่ในเดือนเมษายน 2553 ทำให้เขาต้องลาออกและหนีออกจากประเทศ ในเดือนเมษายน 2553 โรซา โอตุนบาเยวา ได้รับเลือกให้ดำรงตำแหน่งเป็นหัวหน้ารัฐบาลชั่วคราว เธอเข้ารับตำแหน่งอย่างเป็นทางการเมื่อวันที่ 3 กรกฎาคม พ.ศ. 2553 โดยดำรงตำแหน่งประธานาธิบดีในวาระที่จำกัดจนกว่าจะมีการจัดการเลือกตั้ง อัลมัซเบก อาตัมบายิฟ ได้รับเลือกในการเลือกตั้งประธานาธิบดีคีร์กีซสถานในปี 2554 และดำรงตำแหน่งต่อจากโอตุนบาเยวาในวันที่ 1 ธันวาคมของปีนั้น

เมื่อวันที่ 16 ตุลาคม พ.ศ. 2560 โซโรนบัย เจนเบกัฟ อดีตนายกรัฐมนตรี ได้รับเลือกให้เป็นประธานาธิบดีของประเทศ เขาเข้ารับตำแหน่งเมื่อวันที่ 24 พฤศจิกายน พ.ศ. 2560 ต่อมาในวันที่ 15 ตุลาคม พ.ศ. 2563 เจนเบกัฟลาออกหลังจากเหตุการณ์ความไม่สงบเกี่ยวกับการเลือกตั้งรัฐสภาเมื่อวันที่ 4 ตุลาคม ทำให้นายกรัฐมนตรีซาดือร์ จาปารัฟ รักษาการในตำแหน่งประธานาธิบดีก่อนที่รัฐสภาจะรับรองให้เขาเป็นประธานาธิบดีในวันที่ 16 ตุลาคม

ซาดือร์ จาปารัฟ เป็นประธานาธิบดีคนที่ 6 และคนปัจจุบันของคีร์กีซสถาน ดำรงตำแหน่งตั้งแต่วันที่ 28 มกราคม พ.ศ. 2564
# มารดายูเครน
มารดายูเครน  หรือชื่อเดิมก่อนปี 2023 คือ อนุสาวรีย์มาตุภูมิ  เป็นรูปปั้นอนุสาวรีย์สมัยโซเวียตในเคียฟ ประเทศยูเครน ส่วนหนึ่งของพิพิธภัณฑ์ประวัติศาสตร์ยูเครนในสงครามโลกครั้งที่สอง (Google translate)

ประติมากรรมเหล็กกล้ากันสนิมนี้มีความสูง  ตั้งอยู่บนอาคารหลักของพิพิธภัณฑ์ ความสูงรวมทั้งโครงสร้างอยู่ที่  รวมฐาน และมีน้ำหนัก 560 ตัน ดาบในมือขวาของรูปปั่นนี้มีความยาว  น้ำหนัก 9 ตัน ส่วนในมือซ้ายชูโล่ขนาด  ซึ่งเดิมทีประดับตราค้อนเคียวของสหภาพโซเวียต ประติมากรรมนี้เป็นผลงานออกแบบของเยฟเกนี วูเชติช โดยได้รูปแบบมรจากจิตรกรชาวยูเครน นีนา ดานือเลโก (Nina Danyleiko)
 หลังวูเตวิชเสียชีวิตในปี 1974 โครงการนี้ได้ วาซิล บอรอได มาสานต่อ โดยมีนางแบบเป็นประติมากรชาวยูเครน ฮาลือนา กัลเชงโก (Halyna Kalchenko) ลูกสาวของนายกรัฐมนตรียูเครน นีกีฟอร์ คัลเชงโก

ในวันที่ 30 กรกฎาคม 2023 ได้เริ่มต้นมีความพยายามในการนำเอาตราประจำรัฐโซเวียตออก และแทนที่ด้วยตราประจำชาติของยูเครน ตรือซุบ

โถงที่ระลึกของพิพิธภัณฑ์ซึ่งตั้งอยู่เป็นฐานของอนุสรณ์นี้จัดแสดงป้ายหินอ่อนจารึกชื่อของทหารกว่า 11,600 ชื่อ และคนงานกว่า 200 ชื่อ ที่ทำงานในแนวหน้าของสงครามและได้รับแต่งตั้งยศวีรชนแห่งสหภาพโซเวียต กับวีรชนแห่งแรงงานสังคมนิยม บนยอดเขาเบื้องล่างมีจัดแสดงดอกไม้พื้นถิ่น ส่วนดาบของอนุสาวรีย์นั้นถูกตัดให้สั้นลงจากขนาดเดิมเพื่อไม่ให้มีความยาวมากไปกว่ากางเขนของอารามเปเชิร์สก์ลาวรา
# เงียมเตียง
เงียมเตียง หรือ เงียเตียง มีชื่อในภาษาจีนกลางว่า หมางหยาฉาง  เป็นตัวละครในนวนิยายอิงประวัติศาสตร์จีนในศตวรรษที่ 14 เป็นขุนพลชนเผ่าลำมัน (南蠻 หนานหมาน) ใต้การบังคับบัญชาของเบ้งเฮ็กผู้เป็นมันอ๋อง (蠻王 หมานหวาง) หรือราชาแห่งชนเผ่าลำมันในภูมิภาคหนานจงทางตอนใต้ของมณฑลเอ๊กจิ๋ว

เงียมเตียงเป็นตัวละครสมมติในนวนิยายสามก๊ก ไม่ปรากฏชื่อในบันทึกทางประวัติศาสตร์อย่างเป็นทางการ

 ในนิยายสามก๊ก 
เงียมเตียงปรากฏเป็นตัวละครในนวนิยายสามก๊กตอนที่ 87 และ 88 เป็นขุนพลใต้บังคับบัญชาของเบ้งเฮ็ก ใช้ง้าวเป็นอาวุธและขี่ม้าสีเหลือง

ตามความในนวนิยายสามก๊ก เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพจ๊กก๊กลงใต้เพื่อปราบกบฏในภูมิภาคหนานจง และทำศึกกับเบ้งเฮ็กเป็นครั้งแรก เงียมเตียงเข้ารบกับอองเป๋งขุนพลจ๊กก๊ก หลังจากรบได้ไม่กี่เพลงอองเป๋งก็ล่าถอย เบ้งเฮ็กนำทหารไล่ตามจึงต้องกลถูกซุ่มโจมตีโดยเตียวหงี เตียวเอ๊ก และเตียวจูล่ง เบ้งเฮ็กจึงถูกจับตัว จูกัดเหลียงให้ปล่อยตัวเบ้งเฮ็กไปเป็นครั้งแรกสามก๊ก (ซันกั๋วเหยี่ยนอี้) ตอนที่ 87.("เงียมเตียงทหารรับอาสา แล้วก็ถือง้าวขับม้าเข้ารบด้วยอองเป๋ง ๆ กวนสกรบอยู่กับเงียมเตียงประมาณห้าเพลง แล้วทำเสียทีหนีพลางรบพลาง") 

ต่อมาม้าต้ายขุนพลจ๊กก๊กลอบข้ามแม่น้ำลกซุยเข้ายึดเส้นทางลำเลียงเสบียงที่หุบเขาเจี่ยชาน (夾山峪 เจี่ยชานยฺวี่) เบ้งเฮ็กจึงสั่งให้เงียมเตียงนำทหาร 3,000 นายไปรบกับม้าต้าย เงียมเตียงรบกับม้าต้ายได้เพลงเดียวก็ถูกม้าต้ายฟันตกม้าตายสามก๊ก (ซันกั๋วเหยี่ยนอี้) ตอนที่ 88.("เบ้งเฮ็กได้ฟังดังนั้นก็หัวเราะ แล้วว่ามันจะทำอะไรแก่เราได้ จึงสั่งเงียเตียงให้คุมทหารสามพันไปตีม้าต้าย เงียเตียงก็ลาออกไปจัดแจงทหารพร้อมแล้วก็รีบยกไป ครั้นถึงก็ขับทหารเข้าตีค่ายม้าต้าย ม้าต้ายครั้นเห็นเงียเตียงขับทหารเข้ามาดังนั้น จึงถือง้าวขี่ม้าขับทหารออกรบกับเงียเตียงได้สองเพลง ม้าต้ายก็ฟันถูกเงียเตียงตกม้าตาย แล้วไล่ฟันทหารเงียเตียงล้มตายแตกหนีไป ทหารเงียเตียงซึ่งแตกไปนั้นก็เอาเนื้อความเข้าไปบอกแก่เบ้งเฮ็ก")
# อาณดา ประกอบกิจ
อาณดา ประกอบกิจ (เกิด 22 กุมภาพันธ์ พ.ศ. 2539) ชื่อเล่น หญิง เป็นนักแสดงและนางแบบชาวไทย สังกัดสถานีวิทยุโทรทัศน์ไทยทีวีสีช่อง 3 เป็นที่รู้จักกับบทบาท "ครูแสงเทียน" จากละครเรื่อง อ้ายข่อยฮักเจ้า (2565) และมีชื่อเสียงมากขึ้นจากบท "อิงฟ้า" จากซีรีส์เรื่อง ใจซ่อนรัก (2567)

 ประวัติ 
อาณดา ประกอบกิจ เกิดวันที่ 22 กุมภาพันธ์ พ.ศ. 2539 จังหวัดเชียงใหม่ สำเร็จการศึกษาระดับปริญญาตรี คณะสถาปัตยกรรมศาสตร์ มหาวิทยาลัยเทคโนโลยีราชมงคลล้านนา จังหวัดเชียงใหม่เปิดวาร์ปดาวรุ่ง "หญิง อาณดา"นางเอกสาวเนื้อหอม ที่น่าจับตามองธรรมดาที่ไหน

จุดเริ่มต้นในวงการบันเทิงเริ่มจากการเป็นนางแบบช่วงเรียนอยู่ที่เชียงใหม่ และได้รับการสนับสนุนให้เข้าสู่วงการนางงาม รวมถึงเคยไปแคสโฆษณาและได้งานมา ต่อมาได้ไปฝึกงานที่กรุงเทพมหานคร ทำให้มีเวลาลุยงานในวงการบันเทิงมากขึ้น โดยมีผลงานละครเรื่องแรกคือเรื่อง ยมทูตกับภูตสาว ในบท "ปิงปอง"

 ผลงาน 

 ละครโทรทัศน์ 

 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

พ.ศ.เรื่องบทบาท2564เกมล่าทรชนเเอล2565ยมทูตกับภูตสาวปิงปองอ้ายข่อยฮักเจ้าครูแสงเทียน2568ยัยปลาไหลกับนายไฮโซฟ้ามุ่ย

 ซีรีส์ 
พ.ศ.เรื่องบทบาทออกอากาศ2565 Close Friends 2 มิลิน Viu Work Form Heart รักป่วนก๊วนออฟฟิศ วีวี่ We TV2567The Secret of Us ใจซ่อนรัก อิงฟ้า ช่อง 3 HD

 มิวสิกวิดีโอ 
 เพลง Tonight ศิลปิน Daboyway x Wonderframe
 เพลง อยากให้รู้ว่าเหงา ศิลปิน หนุ่ม กะลา
 เพลง Cute ศิลปิน P Hot
 เพลง แค่ได้คิดถึง ศิลปิน Muzu
 เพลง เอาไงดีว้า ศิลปิน Marc Tatchapon x LazyLozy
# อาเทอร์ รอสตรอน
เซอร์ อาเทอร์ เฮนรี รอสตรอน  KBE, RD, RNR (14 พฤษภาคม ค.ศ. 1869 – 4 พฤศจิกายน ค.ศ. 1940) เป็นกะลาสีเรือพาณิชย์ชาวบริติชและเจ้าหน้าที่เดินเรือของสายการเดินเรือคูนาร์ด (Cunard Line) เขาเป็นที่รู้จักกันดีในฐานะกัปตันของเรืออาร์เอ็มเอส คาร์เพเทีย (RMS Carpathia) เรือที่ไปช่วยเหลือผู้รอดชีวิตจากอาร์เอ็มเอส ไททานิก (RMS Titanic) ที่กำลังอับปางเมื่อ ค.ศ. 1912

รอสตรอนได้รับคำชมมากมายจากความพยายามอันแรงกล้าของเขาในการไปช่วยเหลือไททานิกก่อนที่จะอับปาง ตลอดจนการเตรียมการและปฏิบัติการช่วยเหลือผู้รอดชีวิตอย่างมีประสิทธิภาพ เขาได้รับรางวัลเหรียญทองรัฐสภาจากรัฐสภาสหรัฐ และเครื่องราชอิสริยาภรณ์จักรวรรดิบริติชชั้นทุติยาภรณ์ (KBE) เขาก้าวขึ้นเป็นพลเรือจัตวาแห่งกองเรือของคูนาร์ดและเกษียณอายุใน ค.ศ. 1931

ประวัติ

เสียชีวิต
ตอนที่เขาป่วย รอสตรอนกับภรรยาเดินทางเยี่ยมมาร์กาเรต ลูกสาว ที่คาน เขาติดโรคปอดอักเสบและเสียชีวิตในโรงพยาบาลคอทเทจ ชิพเพนแฮม ในวันที่ 4 พฤศจิกายน ค.ศ. 1940 อายุ 71 ปี พิธีศพของเขาจัดขึ้นที่โบสถ์เวสต์เอนด์แพริช เซาแทมป์ตัน ในวันพฤหัสบดีที่ 7 พฤศจิกายน ค.ศ. 1940 เหลือเพียงภรรยา เอเธล มินนี และลูก 4 คน เอเธลเสียชีวิตในวันที่ 7 กรกฎาคม ค.ศ. 1943 ด้วยอายุ 69 ปี และฝังข้างเขาในสุสานโบสถ์เวสต์เอนด์Obituary, Captain Arthur Henry Rostron. Encyclopaedia Titanica
# เกาะค้างคาว (จังหวัดชลบุรี)
เกาะค้างคาว เป็นเกาะที่ตั้งอยู่ทางทิศใต้ของเกาะสีชัง เป็นหนึ่งในแปดเกาะของหมู่เกาะสีชัง ในตำบลท่าเทววงษ์ อำเภอเกาะสีชัง จังหวัดชลบุรี มีเนื้อที่ราว 500–600 ไร่

เกาะมีหาดทรายอยู่ 3 หาด ด้านหน้าเกาะมีหาดทรายยาวประมาณ 300 เมตร และเป็นบ้านพักติดหาดสำหรับนักท่องเที่ยว ส่วนหาดด้านทิศตะวันตกของเกาะเป็นหาดเล็ก ๆ ไม่มีที่พัก บริเวณเกาะเป็นแหล่งของปะการังน้ำตื้น จากการศึกษาเมื่อ พ.ศ. 2546 พบว่าเกาะค้างคาวมีความหลากชนิดของปะการัง 85 ชนิด และ Millepora 1 ชนิด โดยมีปะการังโขดหรือปะการังก้อนชนิด Porites lutea เป็นชนิดเด่น

เดิมมีชื่อว่า เกาะท้ายค้างคาว เพราะบนเกาะมีค้างคาวแม่ไก่แวะเวียนกินผลไม้สุกตามฤดูกาล ต่อมาทางการได้เปลี่ยนชื่อมาเป็น "เกาะค้างคาว" เพื่อให้ง่ายแก่การเรียก ในอดีตเป็นเกาะที่ไม่มีคนอยู่อาศัย มีเพียงดงตะบองเพชรตามริมหาดและต้นไม้ที่ขึ้นเองตามธรรมธาติบริเวณหาดหิน หาดทรายมีชาวประมงเดินเรือผ่านมาแวะพักแรมบ้าง ต่อมามีการเลี้ยงแพะ และสร้างบ้านพักขึ้นมาเพียงไม่มีกี่หลัง ภายหลังมีการปลูกสร้างบ้านพัก
# มายบูเกนวิลล์
มายบูเกนวิลล์  เป็นเพลงประจำเขตปกครองตนเองบูเกนวิลล์ในประเทศปาปัวนิวกินี โดยนำมาใช้อย่างเป็นทางการใน ค.ศ. 2018http://www.abg.gov.pg/uploads/acts/Bougainville_Flag,_Emblem_and_Anthem_(Protection)_Bill_2018_-_Explanatory_Note.pdf  เพลงนี้ร้องในทำนองของ "เดอะซองออฟออสเตรเลีย" ที่ประพันธ์โดย Carl Linger

เนื้อร้อง

God bless our lovely homeland
From mountain peaks to golden sands
Land of the brave and land of the free
The brave and the free
Enfold her children in your hands
Beneath the Southern Cross we stand
One mighty Christian family

ประสานเสียง:
Oh Bougainville,
My Bougainville,
Bless Bougainville.

The smile of God upon her face
The pride and joy of all the race
She wears beneath her purple sheen
Her mantle of green
Today we pledge our love and life
We'll stand by you in every strife
Our own dear home, our motherland

ประสานเสียง
# เกาะขามใหญ่
เกาะขามใหญ่ เป็นเกาะซึ่งตั้งอยู่ในตำบลท่าเทววงษ์ อำเภอเกาะสีชัง จังหวัดชลบุรี อยู่ห่างจากเกาะสีชังประมาณ 1.4 กิโลเมตร ทางทิศตะวันออก เป็นหนึ่งในแปดเกาะของหมู่เกาะสีชัง

จากข้อมูลเมื่อ พ.ศ. 2557 มีชาวบ้านอาศัยอยู่ราว 50 ครัวเรือน มีอาชีพหลักทำการประมง รวมถึงแปรรูปสัตว์ทะเลมาเป็นสินค้าโอท็อป เช่น ปลาหมึกแห้ง  ปลาหมึกแดดเดียว ปลาเค็ม รอบของเกาะมีทรัพยากรธรรมชาติที่ค่อนข้างสมบูรณ์ โดยเฉพาะหอยนมสาวเป็นสัตว์อนุรักษ์ และปลิงทะเล มีทั้งปลิงดำ ปลิงขาว ปูหิน เป็นแหล่งดำน้ำและตกปลาที่มีปลาขนาดใหญ่ บนเกาะมีบริการที่พักรับรองนักท่องเที่ยวแบบเรือนแรม ศาสนสถานบนเกาะมีศาลเจ้าพ่อกวนอูและศาลเจ้าแม่ทับทิม

เกาะขามใหญ่มีประเพณีสงกรานต์อุ้มสาวลงน้ำซึ่งเป็นประเพณีที่มีมาตั้งแต่สมัยพระบาทสมเด็จพระจุลจอมเกล้าเจ้าอยู่หัว โดยจะจัดขึ้นในวันที่ 18 เมษายนของทุก ๆ ปี
# โคฟ
โคฟ ( ,) หรือเป็นที่รู้จักระหว่างปี ค.ศ. 1849–1920 ในชื่อ ควีนส์ทาวน์ (Queenstown) เป็นเมืองท่าบนชายฝั่งทางใต้ของเทศมณฑลคอร์ก ประเทศไอร์แลนด์ มีประชากรประมาณ 13,000 คน และเป็นที่ตั้งของท่าเรือสำราญเพียงแห่งเดียวในไอร์แลนด์ การท่องเที่ยวในพื้นที่อาศัยมรดกทางทะเลและการย้ายถิ่นฐานของเมือง
# สมเด็จ
สมเด็จ (, UNGEGN: , ALA-LC:   ออกเสียง ซ็อมดัจ) เป็นนามยศซึ่งพระมหากษัตริย์แห่งกัมพูชาพระราชทานแก่บุคคลที่ถือว่ามีคุณูปการต่อประเทศชาติ โดยมากผู้ที่ได้รับพระราชทานยศนี้มีราชทินนามต่อท้ายเพื่อแสดงคุณสมบัติหรือตำแหน่งหน้าที่เฉพาะบุคตล เช่น บรรดาศักดิ์อย่างเต็มของฮุน เซน นายกรัฐมนตรีกัมพูชา คือ สมเด็จอัครมหาเสนาบดี เดโช ฮุน เซน สมาชิกในพระราชวงศ์บางพระองค์และพระสงฆ์ทรงสมณศักดิ์บางรูป ก็มีสิทธิที่จะได้รับพระราชทานสถาปนาอิสริยยศและสมณศักดิ์ชั้น  "สมเด็จ" เช่นกัน ในเดือนกรกฎาคม ค.ศ. 2016 ทางรัฐบาลมีคำสั่งให้สื่อออกนามของผู้นำในรัฐบาลด้วยราชทินนามและบรรดาศักดิ์อย่างครบถ้วน

ในรัชสมัยแรกของพระบาทสมเด็จพระนโรดม สีหนุ (1941–1955) บรรดาศักดิ์ชั้นดังกล่าวนี้เป็นสิ่งที่ไม่ค่อยได้พบเห็นในหมู่สามัญชน โดยมีนักการเมืองเพียงแค่ 4 คนที่ได้รับยศนี้ ได้แก่ แปน นุต, ญึก เตียวฬง, ซอน ซาน และเจา เซน กอกซัล ชุม ทั้งหมดดำรงตำแหน่งนายกรัฐมนตรี

คำว่า สมเด็จ โดยศัพท์แปลว่า เจ้า การพระราชทานยศสมเด็จนี้จึงถึงเสมือนว่าเป็นการตั้งให้เป็นเจ้าสำหรับสามัญชนหรือขุนนาง ถือเป็นยศขุนนางชั้นสูงสุด เทียบเท่าบรรดาศักดิ์ชั้นสมเด็จเจ้าพระยาในระบบบรรดาศักดิ์ของไทยในอดีต หากพระราชทานแก่พระบรมวงศานุวงศ์ ย่อมนับว่าเป็นการยกย่องเพิ่มพูนพระอิสริยยศในพระราชวงศ์ให้สูงยิ่งขึ้น ซึ่งยังมีการแบ่งระดับความสำคัญออกไปอีกหลายระดับ และหากพระราชทานแก่พระสงฆ์ทรงสมณศักดิ์ในพระพุทธศาสนา พระสงฆ์เหล่านั้นจะมีฐานะเป็นสมเด็จพระราชาคณะ ทำหน้าที่บริหารกิจการคณะสงฆ์ของประเทศ ซึ่งฆราวาสพึงปฏิบัติต่อพระสงฆ์เหล่านั้นเสมือนเจ้านาย

 ผู้ครองยศ "สมเด็จ" เท่าที่ปรากฏ 
 พระอิสริยยศในพระมหากษัตริย์ 
พระนามฐานันดรในพระราชวงศ์พระอิสริยยศนโรดม สีหนุ พระมหากษัตริย์แห่งกัมพูชาพระบาทสมเด็จพระนโรดม สีหมุนีพระมหากษัตริย์แห่งกัมพูชาพระบาทสมเด็จพระบรมนาถ

 พระอิสริยยศในพระบรมวงศานุวงศ์ 
พระนามฐานันดรในพระราชวงศ์พระอิสริยยศนโรดม มุนีนาถ พระวรราชมารดาชาติเขมรสมเด็จพระมหากษัตรีย์นโรดม รณฤทธิ์พระองค์มจะ (ทรงกรม)สมเด็จกรมพระนโรดม บุปผาเทวีพระองค์มจะสมเด็จราชบุตรี พระเรียมนโรดม จักรพงศ์พระองค์มจะสมเด็จพระมหิสสรานโรดม อรุณรัศมี พระองค์มจะสมเด็จราชบุตร พระอนุชนโรดม สิริวุธพระองค์มจะ (ทรงกรม)สมเด็จกรมขุน

 บรรดาศักดิ์ข้าราชการและนักการเมือง  
ชื่อตำแหน่งบรรดาศักดิ์และราชทินนามอ้างอิงฮุน เซนนายกรัฐมนตรีกัมพูชา สมเด็จอัครมหาเสนาบดี เดโชเฮง สัมริน ประธานรัฐสภาสมเด็จอัครมหาพญาจักรี สาย ฌุมประธานพฤฒสภาสมเด็จวิบุลเสนาภักดี เจีย ซีม  ประธานพฤฒสภาสมเด็จอัครมหาธรรมโพธิศาลก็อง ซ็อม-อลรัฐมนตรีประจำสำนักพระราชวังสมเด็จเจ้าฟ้าวังสก อาน  รัฐมนตรีประจำสำนักงานคณะรัฐมนตรีสมเด็จวิบุลปัญญาซอ เค็งรัฐมนตรีว่าการกระทรวงมหาดไทยสมเด็จกลาโหมเตีย บัญรัฐมนตรีว่าการกระทรวงกลาโหมสมเด็จพิชัยเสนาบุน รานีผู้อำนวยการกาชาดกัมพูชาสมเด็จกิตติพฤฒิบัณฑิตซอน ซานนายกรัฐมนตรีกัมพูชาสมเด็จบวรเศรษฐาธิบดีญึก เตียวฬงนายกรัฐมนตรีกัมพูชาสมเด็จจักรีกุญชราธิบดีHun Nengผู้ว่าราชการจังหวัดกำปงจามสมเด็จอุดมเทพวิเชียรแปน นุตนายกรัฐมนตรีกัมพูชาสมเด็จเจา เซน กอกซัล ชุมนายกรัฐมนตรีกัมพูชาสมเด็จ

 สมณศักดิ์พระสงฆ์ 
ชื่อตำแหน่งสมณศักดิ์และราชทินนามอ้างอิงเทพ วงศ์สมเด็จพระมหาสังฆราชแห่งกัมพูชา สมเด็จพระมหาสังฆราชาธิบดีมหาโฆสานนท์ประธานคณะสงฆ์กัมพูชาพลัดถิ่น (ฐานะเสมอสมเด็จพระสังฆราชแห่งกัมพูชา)สมเด็จพระมหาโฆสานนท์ชวน ณาตสมเด็จพระสังฆราชในคณะมหานิกายแห่งกัมพูชาสมเด็จพระมหาสุเมธาธิบดี สมเด็จพระสังฆราชบัวร์ กรีสมเด็จพระสังฆราชในคณะธรรมยุตินิกายแห่งกัมพูชาสมเด็จพระอภิสิริสุคนธามหาสังฆราชาธิบดี
ดูเพิ่ม
 บรรดาศักดิ์กัมพูชา
อ้างอิง
# LK-99
thumb|โครงสร้างหกเหลี่ยมของ LK-99

LK-99 (จาก ลี-คิม-1999) เป็นโลหะสีเทาดำที่ดัดแปลงมาจากตะกั่วและอะพาไทต์มีลักษณะพิเศษเป็นตัวนำไฟฟ้าในสภาพนำยวดยิ่งที่อุณหภูมิห้อง โดยมีโครงสร้างโมเลกุลในลักษณะหกเหลี่ยม โดยวัสดุนี้คิดค้นในห้องวิจัยของนักวิจัยชาวเกาหลี ซุกแบ ลี  และ จี-ฮุน คิม จากมหาวิทยาลัยเกาหลี โดยทีมวิจัยได้กล่าวถึงความพิเศษของวัสดุนี้ว่าสามารถนำไฟฟ้าอย่างยิ่งยวดที่อุณหภูมิห้อง และที่อุณหภูมิต่ำกว่า 

แม้กระนั้น  วัสดุนี้ยังไม่ได้รับการยืนยันว่าสามารถนำไฟฟ้าอย่างยิ่งยวดได้จริง โดยมีนักวิจัยหลายคนทั่วโลกได้ทำการทดลองซ้ำแต่ไม่สามารถผลิตวัสดุชนิดนี้ออกมาได้ และยิ่งไปกว่านั้นผลงานวิจัยที่ตีพิมพ์เกิดจากสำนักพิมพ์อิสระที่ไม่ได้มีผู้เชี่ยวชาญตรวจทาน
# เหตุดอกไม้ไฟระเบิดที่สุไหงโก-ลก พ.ศ. 2566
เหตุดอกไม้ไฟระเบิดที่สุไหงโก-ลก เป็นเหตุดอกไม้ไฟระเบิดขึ้นที่โกดังเมื่อวันที่ 29 กรกฎาคม พ.ศ. 2566 ในบ้านมูโนะ ตำบลมูโนะ อำเภอสุไหงโก-ลก จังหวัดนราธิวาส มีผู้เสียชีวิตอย่างน้อย 12 ราย และบาดเจ็บอย่างน้อย 118 ราย และทำลายอาคารบ้านเรือนในพื้นที่โดยรอบอย่างน้อย 200 หลังคาเรือน อย่างไรก็ตามจุดศูนย์กลางของการเกิดระเบิดครั้งนี้คือเกิดขึ้นในตลาดมูโนะ
# ไอส์ไบน์
thumb|267px|ตำแหน่งข้อขาหมู
ไอส์ไบน์ ("กระดูกน้ำแข็ง, ขาน้ำแข็ง") เป็นอาหารเยอรมันอย่างหนึ่ง ได้จากการนำข้อขาหมูไปบ่มเกลือหรือแช่น้ำเกลือ จากนั้นนำไปต้มกับผัก เครื่องเทศ และสมุนไพร แล้วเคี่ยวต่อโดยใช้ไฟอ่อนไปเรื่อย ๆ ก่อนยกมาเสิร์ฟ ชื่ออาหารชนิดนี้มีที่มาจากการนำกระดูกขาหมูมาประกอบเป็นรองเท้าสเกตน้ำแข็งในสมัยโบราณ ในภาคใต้ของเยอรมนี อาหารชนิดนี้เป็นที่รู้จักกันในชื่อ ชไวนส์ฮัคเซอ  แต่มีวิธีทำต่างออกไปโดยนำข้อขาหมูไปอบจนหนังกรอบแทนที่จะเคี่ยวจนเนื้อนุ่ม อาหารที่คล้ายกันในโปแลนด์เรียกว่า กอลองกา ("หน้าแข้งน้อย") และในสวีเดนเรียกว่า เฟล็สก์เล็กเมียรูตมูส ("ขาหมูกับผักหัวบด")

ในเยอรมนีมีการจำหน่ายไอส์ไบน์แบบปรุงสำเร็จห่อบรรจุภัณฑ์พลาสติก (โดยบ่มเกลือและบางครั้งก็รมควันมาแล้ว) สำหรับนำไปอบในเตาอบหรืออุ่นในเตาไมโครเวฟก่อนกิน เครื่องเคียงที่กินกับไอส์ไบน์ยังมีความแตกต่างกันไปตามภูมิภาค เช่น ในเบอร์ลินนิยมเสิร์ฟกับถั่วลันเตาบดBerlin  German Foods ในแฟรงโคเนียโดยทั่วไปนิยมเสิร์ฟกับมันฝรั่งบดหรือเซาเออร์เคราท์ ส่วนในออสเตรียนิยมเสิร์ฟกับฮอร์สแรดิชและมัสตาร์ดแทน
# ไฟติงเมเนีย
ไฟติงเมเนีย: ฟิสต์ออฟเดอะนอร์ทสตาร์  ได้รับการเปิดตัวที่ประเทศญี่ปุ่นในชื่อไฟติงเมเนีย: โฮกูโตะโนะเค็ง  เป็นเกมมวยสากลที่สร้างจากซีรีส์มังงะฤทธิ์หมัดดาวเหนือ ซึ่งเปิดตัวโดยบริษัทโคนามิใน ค.ศ. 2000 โดยเป็นเกมอาร์เคดแบบหยอดเหรียญ

 ตู้ 
ตู้อาร์เคดมีความสูงประมาณ 6 ฟุต 2 นิ้ว กว้าง 34 นิ้ว (เมื่อหันหน้าเข้าหาเครื่อง) และลึกประมาณ 4 นิ้ว ส่วนตัวจอภาพอยู่ในตู้ในระยะที่พอเหมาะ และด้านหน้าตู้มีแผ่นล่อเป้าสีส้มที่แข็งแรงหกแผ่น พร้อมไฟแอลอีดีสีแดงฝังอยู่ใกล้บานพับ บรรดาแผ่นล่อเป้าดังกล่าวจะพักอยู่ตามผนังด้านในของส่วนเว้าของตู้ โดยการบุภายในตัวจอภาพ นอกจากนี้ ยังมี "นวมพิเศษ" พลาสติกสีดำสองข้างที่วางอยู่ในช่องด้านหน้าของเครื่อง ซึ่งปกติแล้วจะถูกผูกด้วยเชือกหรือโซ่กับตู้อาร์เคดเพื่อป้องกันการโจรกรรม โดยผู้เล่นต้องสวมนวมเหล่านี้ขณะเล่น (แม้ว่าจะเป็นเรื่องปกติที่จะเล่นโดยไม่สวมถุงมือ แต่อาจทำให้ข้อนิ้วมือถลอกได้)

 รูปแบบการเล่น 
เมื่อศัตรูบนหน้าจอทำการโจมตีผู้เล่น แผ่นล่อเป้าจะสวิงออกมาตามบานพับอย่างราบเรียบ และเมื่อแผ่ออกจนสุดที่ 90 องศา ไฟแอลอีดีจะสว่างเป็นสีแดง โดยแผ่นล่อเป้าดังกล่าวจะสว่างอยู่ชั่วครู่ จากนั้นแผ่นนี้กลับเข้าไปในตู้เพื่อพัก ผู้เล่นจะต้องชกแผ่นนี้ในขณะที่ไฟแอลอีดีสว่างขึ้น ทั้งนี้ ความแรงของหมัดผู้เล่นไม่เกี่ยวข้องกับเกม และเกมจะเตือนผู้เล่นว่าอย่าต่อยหนัก เพื่อป้องกันความเสี่ยงที่จะทำให้เครื่องพัง โดยเวลาออกหมัดเท่านั้นที่สำคัญ ซึ่งควรออกหมัดครึ่งแรงและจังหวะที่แน่นอน

แผ่นล่อเป้าเมื่อแผ่ออกจนสุดและไฟแอลอีดีสว่างขึ้นส่งผลให้การโจมตีถูกบล็อก และฝ่ายตรงข้ามได้รับความเสียหายในรูปแบบของการโต้กลับ การออกหมัดเร็วเกินไปหรือช้าเกินไปจะส่งผลให้เกิดการบล็อกการเคลื่อนไหวโดยไม่มีการโต้กลับ หรือได้รับความเสียหายน้อยลงจากการโจมตี รวมถึงไม่มีความเสียหายจากการโต้กลับต่อคู่ต่อสู้ด้วย ส่วนการพลาดแผ่นล่อเป้าโดยสิ้นเชิง (แผ่นล่อเป้าดึงกลับโดยไม่ถูกชก) ส่งผลให้ผู้เล่นได้รับความเสียหายทั้งหมด อนึ่ง เมื่อคู่ต่อสู้เริ่มยากขึ้น - และโดยเฉพาะอย่างยิ่งเมื่อพวกเขาใช้ท่าพิเศษของพวกเขา - หมัดจะถูกเหวี่ยงและแผ่นล่อเป้าจะเด้งออกมาอย่างต่อเนื่องเร็วขึ้นและในรูปแบบที่ยุ่งเหยิงมากขึ้น หรืออาจต้องใช้ความระมัดระวังเป็นพิเศษ เช่น การต่อยแผ่นล่อเป้าเพียงแผ่นเดียวที่สว่างในขณะที่แผ่นล่อเป้าปลอมอื่น ๆ โผล่ขึ้นมา หรือการต่อยแผ่นล่อเป้าตามลำดับที่พวกเขาแปรขบวน

เช่นเดียวกับเกมต่อสู้ทั่วไป ผู้เล่นจะมีเกจชีวิตอยู่ที่ด้านบน และศัตรูก็มีเกจชีวิตที่ต้องทำให้เป็นศูนย์เช่นกัน นอกจากนี้ ตัวละครทั้งสองยังมีเทคมิเตอร์ในรูปแบบของดาวเจ็ดดวงที่มีลักษณะคล้ายกับกลุ่มดาวจระเข้จากระยะไกล เมื่อโจมตีโดนหรือได้รับความเสียหาย บรรดาดวงดาวจะสว่างขึ้นตามซูเปอร์เกจ และเมื่อเต็ม เกมจะดำเนินท่าพิเศษสำหรับผู้เล่นโดยอัตโนมัติ เกมดังกล่าวจะแนะนำผู้เล่นถึงวิธีใช้ท่าพิเศษที่เลือก โดยขึ้นอยู่กับศัตรูที่ผู้เล่นกำลังต่อสู้ เกมดังกล่าวดำเนินตามซีรีส์ฤทธิ์หมัดดาวเหนือเนื่องจากศัตรูแต่ละตัวไม่ได้เป็นเพียงตัวละครจากซีรีส์เท่านั้น แต่ท่าจบที่ผู้เล่นต้องใช้เพื่อเอาชนะพวกมันก็เอามาจากซีรีส์นี้เช่นกัน รวมถึงเกมดังกล่าวจะให้คะแนนประสิทธิภาพของผู้เล่นโดยพิจารณาจากพลังชีวิตที่เหลืออยู่, ความคล่องตัว, สติปัญญา (wiz) ทักษะ และการใช้ท่าจบ (arts)
# สตรองโฮลด์ (วิดีโอเกม พ.ศ. 2536)
สตรองโฮลด์  เป็นเกมคอมพิวเตอร์สร้างเมืองวางแผนเวลาจริงของดันเจียนส์แอนด์ดรากอนส์ ที่เผยแพร่โดยสทราทีจิกซิมูเลชันส์, อิงก์. และพัฒนาโดยสตอร์มฟรอนต์สตูดิโอส์ใน ค.ศ. 1993

 รูปแบบการเล่น 
ผู้เล่นสร้างสมดุลของทรัพยากรเพื่อสร้างเมืองที่มีละแวกใกล้เคียงที่มีเอกลักษณ์ ซึ่งแต่ละแห่งมีสถาปัตยกรรมที่เป็นเอกลักษณ์ของตนเอง โดยสามารถเรียกผู้อยู่อาศัยและช่างฝีมือในแต่ละละแวกมาปกป้องส่วนใดส่วนหนึ่งของเมืองที่ถูกโจมตี ผู้เล่นสามารถเลือกผู้นำในละแวกใกล้เคียงได้หลากหลาย รวมถึงผู้วิเศษ, นักบวช, โจร, นักรบ, เอลฟ์ (ผสมระหว่างนักรบและผู้วิเศษ), คนแคระ (นักรบร่างกำยำซึ่งเป็นนักขุดเหมืองที่ยอดเยี่ยมเช่นกัน) และฮาล์ฟลิง (ชาวนาผู้เยี่ยมยอดพร้อมความสามารถในการโจรกรรม) ตัวอย่างเช่น ผู้เล่นสามารถใช้เอลฟ์ที่กำเนิดมาเพื่อสร้างสิ่งก่อสร้างในโครงเรื่อง หรือผู้เล่นสามารถมุ่งความสนใจไปที่เอลฟ์ในการฝึกเพื่อสร้างเลเวลของตัวละคร, รวบรวมกองทัพ ตลอดจนเดินทัพโดยทางบกและกำจัดมอนสเตอร์ที่อยู่ใกล้เคียง หรือผู้เล่นสามารถมุ่งเน้นไปที่การพัฒนาเมืองทั้งหมดและชนะเกมด้วยวิธีนั้นแทน ส่วนบรรดาแผนที่ได้รับการสร้างขึ้นจากไทล์สีไวร์เฟรมรูปสามเหลี่ยม สีของไทล์แต่ละส่วนจะกำหนดประเภทของภูมิประเทศ ได้แก่ น้ำ, ที่ราบ, ภูเขา และเนินเขา โดยเกมดังกล่าวมีตัวสร้างแผนที่แบบสุ่ม

 การตอบรับ 
จากข้อมูลของเว็บไซต์เกมสปาย ระบุว่า "เมืองต่าง ๆ จะกลายเป็นเรื่องยากต่อการจัดการอย่างรวดเร็ว แต่ผู้เล่นที่เป็นแฟนเกมต่างสาบานว่าเกมนี้เป็นหนึ่งในเกมจำลองการจัดการที่น่าติดตามที่สุดเท่าที่พวกเขาเคยเล่นมา"
# วอลเลย์บอลหญิง ซี วี.ลีก 2023
วอลเลย์บอลหญิง ซี วี.ลีก 2023  เป็นการแข่งขันในประเภทหญิงครั้งที่ 3 ของวอลเลย์บอล ซี วี.ลีก ซึ่งแข่งขันโดยทีมวอลเลย์บอลหญิงทีมชาติจำนวน 4 ทีม ที่เป็นสมาชิกของสมาคมวอลเลย์บอลแห่งเอเชียตะวันออกเฉียงใต้ (SAVA) ซึ่งเป็นหน่วยงานกำกับดูแลกีฬาระดับภูมิภาคในสังกัดสมาพันธ์วอลเลย์บอลเอเชีย (AVC)

สนามที่ 1 จัดขึ้นที่จังหวัดหวิญฟุก ประเทศเวียดนาม ระหว่างวันที่ 4 - 6 สิงหาคม ส่วนสนามที่ 2 จัดขึ้นที่จังหวัดเชียงใหม่ ประเทศไทย ระหว่างวันที่ 11 - 13 สิงหาคม

 ทีม 
 
 
 
 

 สถานที่แข่ง 
+ สนามที่ 1 สนามที่ 2 หวิญฟุก ประเทศเวียดนาม เชียงใหม่ ประเทศไทย ศูนย์กีฬาในร่มจังหวัดหวิญฟุก สนามกีฬาสมโภชเชียงใหม่ 700 ปี ความจุ: 3,000 ความจุ: 3,000 150x150px 150x150px

 ผลลัพธ์และอันดับ 

 สนามที่ วันที่ ที่ตั้ง ชนะเลิศ รองชนะเลิศ อันดับที่ 3 อันดับที่ 4 เงินรางวัล ($) 1 4–6 สิงหาคม 2023  หวิญฟุก          17,000 2 11–13 สิงหาคม 2023  เชียงใหม่          17,000
# จังหวัดเอริเทรีย
จังหวัดเอริเทรีย (,) เป็นจังหวัดทางตอนเหนือสุดของเอธิโอเปีย มีเมืองหลวงอยู่ที่แอสมารา เอริเทรียได้รับเอกราชในปี 1993 หลังสงครามอิสรภาพเอริเทรีย

 ประวัติศาสตร์ 
ในอดีตภูมิภาคนี้เรียกว่า เมดรี บาห์รี (ดินแดนแห่งท้องทะเล) ชื่อของดินแดนนี้ถูกเปลี่ยนเป็นเอริเทรียหลังจากการสร้างอาณานิคมของอิตาลีในเอริเทรียในปี 1890 หลังจากการขยายการยึดครองของอิตาลีในพื้นที่ตั้งแต่ปี 1882 พรมแดนระหว่างเอริเทรียของอิตาลีและจักรวรรดิเอธิโอเปียถูกกำหนดไว้ในสนธิสัญญาวูแชเลในปี 1889 หลังจากที่อิตาลีพิชิตเอธิโอเปียในปี 1936 และตั้งอาณานิคมของแอฟริกาตะวันออกของอิตาลี เอริเทรียก็กลายเป็นส่วนหนึ่งของเอริเทรีย ในช่วงสงครามโลกครั้งที่ 2 ดินแดนแห่งนี้ตกอยู่ภายใต้การยึดครองของกองทัพบริติชและอยู่ภายใต้การดูแลของสหประชาชาติในปี 1951 เมื่อวันที่ 15 กันยายน 1952 ดินแดนแห่งนี้กลายเป็นรัฐปกครองตนเองเอริเทรีย รวมกับจักรวรรดิเอธิโอเปียภายใต้อำนาจอธิปไตยของจักรพรรดิเอธิโอเปีย.

การปกครองตนเองถูกถอนออกเมื่อวันที่ 14 พฤศจิกายน 1962 หลังจากการเริ่มต้นของสงครามประกาศอิสรภาพของเอริเทรียในปี 1961 หลังจากการปฏิวัติเอธิโอเปียในปี 1974 จังหวัดนี้อยู่ภายใต้การปกครองของเดร์ก และต่อมาคือสาธารณรัฐประชาธิปไตยประชาชนเอธิโอเปีย จังหวัดได้รับเอกราชทางนิตินัยภายใต้แนวร่วมปลดปล่อยประชาชนเอริเทรียในปี 1991 และถูกยกเลิกอย่างเป็นทางการโดยเอธิโอเปียในปี 1993 กลายเป็นรัฐเอกราชของเอริเทรีย